En '''filibuster''' er en politisk procedure, hvor et eller flere [[parlament]]smedlemmer debatterer (typisk i form af en meget lang tale) over et givet lovforslag, med det formål for øje at forsinke eller helt forhindre, at der træffes en beslutning om det pågældende forslag. Det omtales undertiden som at "''tale et lovforslag til døden''" og er karakteriseret som en form for obstruktion i [[Lovgivende magt|den lovgivende magt]] eller et andet beslutningsorgan.<ref>[[BBC]] (''15. maj 2007''): "[http://news.bbc.co.uk/2/hi/uk_news/politics/6654675.stm MPs renew info exemption effort] {{Webarchive|url=https://web.archive.org/web/20200731201233/http://news.bbc.co.uk/2/hi/uk_news/politics/6654675.stm |date=31. juli 2020 }}". Hentet d. 01-08-2020</ref><ref>Election Glossary: "''[https://www.polyas.com/election-glossary/filibuster Filibuster]''", ''Polyas''. Hentet 01-08-2020</ref> Denne form for politisk obstruktion har sin oprindelse i det [[Det antikke Rom]], hvor det bl.a. vides, at [[Cato den yngre|Cato den Yngre]] gjorde brug af denne politiske procedure.<ref name=":0">Horn, Joshua (11. marts 2013): "[http://discerninghistory.com/2013/03/history-of-the-filibuster/ History of the Filibuster] {{Webarchive|url=https://web.archive.org/web/20190214051139/http://discerninghistory.com/2013/03/history-of-the-filibuster/ |date=14. februar 2019 }}". ''Discerning History''. Hentet d. 01-08-2020</ref> Oftest anvendes udtrykket "''politisk stonewalling''" (på dansk også: "''blokeringspolitik''") som [[synonym]] for at filibuster. Eftersom det oftest er en forudsætning for en vellykket filibuster, at man taler i ekstremt lang tid, ses det oftest, at taleren – efter at have udtømt det oprindelige emne – begynder at fravige fra emnet og taler om andre ting. Således ses det ofte, at taleren begynder at gengive andre personers [[tale]]r eller [[Lov (jura)|lovgivning]] fra andre [[land]]e og delstater – man har tilmed oplevet, at talere er begyndt at læse op fra [[Kogebog|kogebøger]] og [[Telefonbog|telefonbøger]] i et forsøge på trække tiden ud.<ref>Kelly, Jon (12. december 2012): [https://www.bbc.com/news/magazine-20672974 "''The art of the filibuster: How do you talk for 24 hours straight?''"] {{Webarchive|url=https://web.archive.org/web/20201116183112/https://www.bbc.com/news/magazine-20672974 |date=16. november 2020 }}. [[BBC]]. Hentet d. 01-08-2020</ref>
Psykologi Samfund Samfundsvidenskab